
ข้อมูลประกอบการพิจารณาจัดตั้งสถาบันพัฒนาฝีมือแรงงานร้อยเอ็ด
ส่วนที่ 1 ภาพรวม (25 แห่งเดิม และที่ขอเพิ่มใหม่)
(1) 	เหตุผลความจำเป็นในการจัดตั้งสถาบันฯ ในพื้นที่ 
	จังหวัดร้อยเอ็ดมุ่งเน้นการสร้างมูลค่าเพิ่มด้วยนวัตกรรม ยกระดับ SMART FARMER เพื่อพัฒนาศักยภาพการบริหารทรัพยากรและสินค้าเกษตรให้เป็นเกษตรปลอดภัย เกษตรอินทรีย์ เป็นแหล่งผลิตอาหารปลอดภัย และเป็นเมืองอัจฉริยะ สำนักงานพัฒนาฝีมือแรงงานร้อยเอ็ดจึงมุ่งเน้นการพัฒนาฝีมือแรงงาน ด้านการท่องเที่ยว การค้า การลงทุน ผลิตภัณฑ์ชุมชน โดยมุ่งเน้นการพัฒนาแรงงานให้เป็นแรงงานคุณภาพ โดยกำหนดวัตถุประสงค์เพื่อให้ผลิตภัณฑ์มวลรวมของจังหวัดเติบโตเพิ่มขึ้น 
	     สำนักงานพัฒนาฝีมือแรงงานร้อยเอ็ด มีความจำเป็นต้องพัฒนาฝีมือแรงงานเพื่อสอดรับกับยุทธศาสตร์จังหวัดร้อยเอ็ด ให้เป็น “ศูนย์กลางการผลิตข้าวหอมมะลิ แหล่งผลิตสินค้าเกษตรสู่มาตรฐานอาหารปลอดภัย และเกษตรอินทรีย์” และเชื่อมโยงกับยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์ 
(2) บทบาทและทิศทางการดำเนินงานของกรมในอนาคต
     (2.1) บทบาทผู้ขับเคลื่อนนโยบาย (Policy Advisor)  
       (2.1.1) สนับสนุนข้อมูลจัดทำแผนพัฒนากำลังแรงงานระดับจังหวัด 
       (2.1.2) ผลักดันการบูรณาการด้านการพัฒนาฝีมือแรงงานโดยกลไกคณะกรรมการพัฒนาแรงงานและประสานงานการฝึกอาชีพแห่งชาติ (กพร.ปช) และคณะอนุกรรมการพัฒนาแรงงานและประสานงานการฝึกอาชีพจังหวัด (กพร.ปจ)
(2.2) ผู้ดำเนินการ (Operator) 
(2.2.1) ดำเนินการร่วมกับภาคเอกชนเพื่อพัฒนาและฝึกอบรมกำลังแรงงานที่อยู่ในกระบวนการผลิต   และแปรรูปข้าวของสหกรณ์การเกษตร และวิสาหกิจชุมชนในพื้นที่จังหวัดร้อยเอ็ด 
	    (2.2.2) ดำเนินการจัดทำหลักสูตรร่วมกับสำนักงานเกษตรจังหวัดร้อยเอ็ด มหาวิทยาลัยราชภัฏร้อยเอ็ด
	    (2.2.3) ดำเนินการจัดฝึกอบรมการเพิ่มผลิตภาพแรงงานให้กับกลุ่มสหกรณ์การเกษตร และวิสาหกิจชุมชน  ในพื้นที่จังหวัดร้อยเอ็ด ที่ผลิตและแปรรูปข้าวหอมมะลิ
  (2.2.4) ดำเนินการร่วมกับมหาวิทยาลัยราชภัฎร้อยเอ็ด วิทยาลัยเกษตรและเทคโนโลยีร้อยเอ็ด                ในกระบวนการให้คำปรึกษาและฝึกอบรมเพื่อเพิ่มผลิตภาพแรงงานในกระบวนการผลิตและแปรรูปข้าวหอมมะลิ

 (3) กำหนดตัวชี้วัดสำคัญเพื่อวัดความสำเร็จจากการจัดตั้งสถาบันฯ (เป้าหมาย 3 ปี)
	      (3.1) ตัวชี้วัดเชิงปริมาณ
	              (3.1.1) กำลังแรงงานในสหกรณ์การเกษตร  วิสาหกิจชุมชน และเกษตรกรทั่วไป ได้รับการพัฒนาฝีมือแรงงาน    เพื่อเพิ่มศักยภาพและผลิตภาพแรงงาน จำนวน 3,000 คน
	              (3.1.2) กำหนดหลักสูตรที่สนับสนุนการพัฒนากำลังแรงงานเพื่อส่งเสริมกระบวนการผลิตสินค้าเกษตรและข้าวหอมมะลิ  ได้แก่ หลักสูตรการบังคับอากาศยานไร้คนขับ หลักสูตรเทคนิคการทำปลูกพืชสมัยใหม่ หลักสูตรการซ่อมแซมเครื่องยนต์เล็กเพื่อการเกษตร หลักสูตรกิจกลุ่มคุณภาพ (QCC Activity) หลักสูตรการประกอบธุรกิจสมัยใหม่  หลักสูตรการขายสินค้าออนไลน์ และหลักสูตรอื่นๆ ที่เกี่ยวข้อง

	ส่วนที่ 2 เหตุผลประกอบการจัดตั้งสถาบันฝีมือแรงงานจังหวัด รายจังหวัด (25 จังหวัดเดิม +20 จังหวัดใหม่)
	หัวข้อ
	คำอธิบาย

	1. ทิศทางการพัฒนาของจังหวัด/พื้นที่ 
	   สำนักงานพัฒนาฝีมือแรงงานจังหวัดร้อยเอ็ดจึงมีความจำเป็นต้องพัฒนากำลังแรงงานที่มีคุณภาพ เพื่อขับเคลื่อนการดำเนินงานด้วยการให้คำปรึกษา จัดทำหลักสูตร ฝึกอบรมรม ร่วมกับมหาวิทยาลัยราชภัฎร้อยเอ็ด สำนักงานเกษตรและสหกรณ์จังหวัดร้อยเอ็ด วิทยาลัยเกษตรและเทคโนโลยีและเกษตรจังหวัดร้อยเอ็ดรวมทั้งเครือข่ายภาคเอกชนที่เกี่ยวข้อง สหกรณ์การเกษตร วิสาหกิจชุมชน โดยมีกลุ่มเป้าหมายคือแรงงานที่อยู่ในภาคการเกษตรที่ปลูกข้าวหอมมะลิ และแรงงานที่อยู่ในกระบวนการผลิตในกลุ่มสหกรณ์ และวิสาหกิจชุมชน

	2. เป้าหมายการพัฒนากำลังแรงงานของจังหวัด 
	มุ่งเน้นการพัฒนากำลังแรงงานของจังหวัดร้อยเอ็ด โดยมีกลุ่มเป้าหมายคือแรงงานที่อยู่ในภาคการเกษตรที่ปลูกข้าวหอมมะลิ และแรงงานที่อยู่ในกระบวนการผลิตในกลุ่มสหกรณ์ และวิสาหกิจชุมชน เพื่อส่งเสริมและสนับสนุนการสร้างทักษะให้สอดคล้องกับความต้องการ (ReSkill) ควบคู่กับการพัฒนาเพื่อยกระดับทักษะเดิมให้ดีขึ้นรองรับการเติบโตในอนาคต (UpSkill) และเพื่อพัฒนาผลิตภาพแรงงานให้สูงขึ้น มีทักษะฝีมือได้มาตรฐาน (Standard Skill)  ดังนี้ 
1) การพัฒนากำลังคนภาคการเกษตร กลุ่มสหกรณ์และวิสาหกิจชุมชน
2) ส่งเสริมการมีส่วนร่วมและสร้างเครือข่ายเพื่อรองรับการพัฒนากำลังคนของจังหวัด
3) การพัฒนาหลักสูตรและจัดทำมาตรฐานสมรรถนะที่เหมาะสมสำหรับแรงงาน
มีเป้าหมาย 3 ปี (ปี 2566 - 2568) ไม่น้อยกว่า 100,000 คน

	3. ความต้องการกำลังแรงงานจังหวัด(Demand)
	- ประชากรของจังหวัดร้อยเอ็ด 1,309,330 คน อยู่ในกำลังแรงงาน 857,721 คน (65.51%) มีงานทำ 555,087 คน (99.40%) รอฤดูกาล 16081 (1.88%) ว่างงาน 3,367คน (0.61%)               
ตารางประชากรจังหวัดร้อยเอ็ด จำแนกตามเพศและสถานภาพแรงงาน ไตรมาสที่ 1 ปี 2564 
	สถานภาพแรงงาน
	ชาย
	หญิง
	รวม

	1 ผู้อยู่ในกำลังแรงงาน อายุ 15 ปี ขึ้นไป
	411,015
	446,706
	857,721

	1.1 ผู้อยู่ในกำลังแรงงานปัจจุบัน
	306,982
	251,472
	558,454

	1.1.1 ผู้มีงานทำ
	304,094
	250,994
	555,087

	1.1.2 ผู้ว่างงาน
	2,888
	478
	3,367

	1.2 กำลังแรงงานที่รอฤดูกาล
	4,193
	11,889
	16,081

	2 ผู้ที่ไม่อยู่ในกำลังแรงงาน
	99,840
	11,889
	16,081

	2.1 ทำงานบ้าน
	2,494
	43,988
	46,481

	2.2 เรียนหนังสือ
	36,447
	38,379
	74,826

	2.3 อื่นๆ
	60,899
	100,979
	161,878

	อัตราการมีงานทำต่อกำลังแรงงานปัจจุบัน
	99.0
	99.8
	99.4

	อัตราการว่างงาน
	0.9
	0.2
	0.6


ที่มา  :  สำนักงานสถิติจังหวัดร้อยเอ็ด ไตรมาสที่ 1 ปี 2564 (ม.ค. - มี.ค.64)/หน่วยนับ : คน
โดยมีความต้องการกำลังแรงงาน ดังนี้
1) ปี 2562 จังหวัดร้อยเอ็ด มีตำแหน่งงานว่าง 1,502 คน 
2) ปี 2563 จังหวัดร้อยเอ็ด มีตำแหน่งงานว่าง 4,645 คน 
3) ปี 2564 จังหวัดร้อยเอ็ด มีตำแหน่งงานว่าง 4,100 คน

	4.การพัฒนากำลังแรงงาน (Supply)
	    1. พัฒนาฝีมือแรงงานที่เป็นจุดเด่นของพื้นที่ เช่น 1 จังหวัด 1 หลักสูตร/โครงการ      ได้แก่ โครงการส่งเสริมแรงงานให้มีความรู้และทักษะในการประกอบอาชีพที่เป็นไปตามความต้องการของตลาดแรงงาน (งบประมาณจังหวัด)  
     2. กำลังแรงงานในสหกรณ์การเกษตร  วิสาหกิจชุมชน และเกษตรกรทั่วไป ได้รับการพัฒนาฝีมือแรงงาน เพื่อเพิ่มศักยภาพและผลิตภาพแรงงาน 
    3. กำหนดหลักสูตรที่สนับสนุนการพัฒนากำลังแรงงานเพื่อส่งเสริมกระบวนการผลิตสินค้าเกษตรและข้าวหอมมะลิ  ได้แก่ หลักสูตรการบังคับอากาศยานไร้คนขับ หลักสูตรเทคนิคการทำปลูกพืชสมัยใหม่ หลักสูตรการซ่อมแซมเครื่องยนต์เล็กเพื่อการเกษตร หลักสูตรกิจกลุ่มคุณภาพ (QCC Activity) หลักสูตรการประกอบธุรกิจสมัยใหม่  หลักสูตรการขายสินค้าออนไลน์ และหลักสูตรอื่นๆ ที่เกี่ยวข้อง
    3. พัฒนากำลังแรงงานรองรับอุตสาหกรรมการเกษตร โดยมีแรงงานนอกระบบ จำนวน 439,669 คน / แรงงานในระบบ  จำนวน 373,974 คน

	5. กลไกการพัฒนากำลังแรงงาน
	สำนักงานพัฒนาฝีมือแรงงานร้อยเอ็ด มีการประสานความร่วมมือกับหน่วยงานต่างๆ ดังนี้
1) สถาบันการศึกษาในพื้นที่ จำนวน 10  แห่ง 
 2) ศูนย์ทดสอบมาตรฐานฝีมือแรงงานแห่งชาติ  จำนวน 9 แห่ง     
 3) สถานประกอบกิจการที่อยู่ในข่ายบังคับของ พ.ร.บ. ส่งเสริมฯ 2545 จำนวน 30 แห่ง 
 4) คณะอนุกรรมการพัฒนาแรงงานและประสานการฝึกอาชีพจังหวัดร้อยเอ็ด (กพร.ปจ.) จำนวน 30 คน
 5) หน่วยงานสังกัดกระทรวงแรงงาน และอาสาสมัครแรงงาน (193 คน)
 6) เครือข่ายธุรกิจและวิสาหกิจชุมชนในจังหวัด
 7) หอการค้าจังหวัดร้อยเอ็ด
 8) สภาอุตสาหกรรมจังหวัดร้อยเอ็ด

	6.ประมาณการค่าใช้จ่ายที่เพิ่มขึ้น
	ค่าประจำตำแหน่งผู้อำนวยการต้น (ตำแหน่งใหม่) – ค่าตำแหน่งนักวิชาการพัฒนาฝีมือแรงงานชำนาญการพิเศษ (ตำแหน่งเดิม)   
(11,200 บาท x 12 เดือน) - (3,500 บาท x 12 เดือน)
= 134,400 บาท – 42,000 บาท
= 92,400 บาทต่อปี
งบลงทุน และงบดำเนินงาน ตามที่ได้รับจัดสรร

	7. ผลสัมฤทธิ์ที่คาดว่าจะได้รับ

		ตัวชี้วัดเชิงปริมาณ
    1. จำนวนแรงงานได้รับการพัฒนาฝีมือแรงงาน เพื่อเพิ่มผลิตภาพแรงงานของและสหกรณ์การเกษตรและวิสาหกิจชุมชน จังหวัดร้อยเอ็ด จำนวน 10,000 คน 
    2. มีจำนวนหลักสูตรที่ตอบสนองความต้องการของจังหวัด เช่น หลักสูตรการเพิ่มผลิตภาพแรงงาน 5 หลักสูตร หลักสูตรการพัฒนาบรรจุภัณฑ์ หลักสูตรการบังคับอากาศยานไร้คนขับ หลักสูตรเทคนิคการทำปลูกพืชสมัยใหม่ 
	ตัวชี้วัดเชิงคุณภาพ
1) ภาคการเกษตรของจังหวัดร้อยเอ็ด มีกำลังแรงงานที่มีทักษะฝีมือมี ผลิตภาพแรงงานเพิ่มขึ้น  และสามารถลดการสูญเสียในกระบวนการผลิตและบริการ ร้อยละ 5 - 10
2) สินค้าและบริการด้านการเกษตรและข้าวหอมมะลิมีมูลค่าเพิ่มขึ้น ไม่น้อยกว่าร้อยละ 5
3) แรงงานในพื้นที่จังหวัดร้อยเอ็ด มีรายได้เพิ่มขึ้น พ้นเกณฑ์ความยากจนตามข้อมูลความจำเป็นพื้นฐาน (จปฐ.8) 
4) ผลิตภัณฑ์มวลรวมของจังหวัดเพิ่มขึ้น ร้อยละ 2






